Furntrade

Web aplikacija za firmu nameštaja

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 21.10.2021 | 1.0 | Revizija | Asija Ramović |
|  |  |  | Aldina Avdić |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 6

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 8

6.4 Cena 8

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Unos i brisanje podataka o radniku 9

7.3 Unos,ažuriranje i brisanje podataka o porudžbinama 9

7.4 Unos, ažuriranje i brisanje firmi sa kojima postojeća firma sarađuje 9

7.5 Filtriranje porudžbina po statusu 9

7.6 Pretraga porudžbina po ID-ju 9

7.7 Pretraga proizvoda po nazivu 9

7.8 Menjanje statusa porudžbine 9

7.9 Mesečna statistika porudžbina 9

7.10 Uređivanje profila 10

7.11 Promena lozinke 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 Uputstvo za instalaciju i konfigurisanje 11

12.3 Pakovanje proizvoda 11

Vizija sistema

# Cilj dokumenta

Cilj ovog dokumenta je definisanje zahteva visokog nivoa FURNTRADE web aplikacije u pogledu potreba krajnjih korisnika.

# Opseg dokumenta

Dokument se odnosi na FURNTRADE web aplikaciju koja će biti razvijena od strane tima SoftDev tima. FURNTRADE predstavlja web aplikaciju specijalizovanu za firmu nameštaja koja se nalazi u Novom Pazaru. Namena sistema je efikasno prezentovanje, kreiranje i održavanje sadržaja vezanih za rad jedne firme nameštaja.

# Reference

Spisak korišćene literature:

1. FURNTRADE – Predlog projekta, V1.0, 2017, SoftDev.
2. FURNTRADE – Planirani raspored aktivnosti na projektu, V1.0, 2017, SoftDev.
3. FURNTRADE – Plan realizacije projekta, V1.0, 2017, SoftDev.

# Pozicioniranje proizvoda

## Poslovne mogućnosti

FURNTRADE predstvalja web aplikaciju čija je namena prezentovanje, kreiranje i održavanje sadržaja vezanih za rad firme koje se bave proizvodnjom nameštaja. Pristup podacima će imati samo registrovani korisnici (radnici). Cilj jeste digitalizovati podatake, omogućiti brži pristup i laku pretragu samih podataka, izbeći minijaturne greške koje firme mogu da koštaju ogromne svote novca kao i pospešiti samo poslovanje firme.

Furntrade će biti razvijan u Java Spring Boot okruženju koji će manipulisati podacima koji se nalaze u bazi podataka. Dizajn aplikacije će biti intuitivan i lak za korišćenje vodeći računa o svim UI/UX principima a biće realizovan uz pomoć React biblioteke.

FURNTRADE aplikacija će imati podršku za engleski jezik.

## Postavka problema

|  |  |
| --- | --- |
| *Problem je* | Celokupna dokumentacija se radi preko Excela i papira. Da svi imali iste podatke potrebno je da slikaju dokumenat i salju svim ostalim zaposlenim. Ovakav način oduzima dosta vremena. |
| *Pogađa* | Zaposlene u firmi nameštaja |
| *Posledice su* | Nekonzistentnost i otežano nalaženje željenih informacija, neefikasan rad zaposlenih i deljenje informacija. |
| *Uspešno rešenje će* | Obezbediti lak pristup informacijama kao i konzistentan i ažuran sadržaj aplikacije. |

## Postavka pozicije proizvoda

|  |  |
| --- | --- |
| *Proizvod je namenjen* | Za firmu nameštaja koja se nalazi u Novom Pazaru. |
| *Koji* | Rade u administraciji. |
| *Proizvod je* | web aplikacija. |
| *Koja* | omogućava standardizovan unos podataka o proizvodima, narudžbinama,radnicima, firmama sa kojima sarađuju, kao i filtriranje podataka. |
| *Za razliku od* | postojećih web aplikcija koje su kompleksne za korišćenje. |
| *Naš proizvod će* | obezbediti jednostavan rad, brz pristup podacima na engleskom jeziku. |

# Opis korisnika

U ovom odeljku opisani su korisnici FURNTRADE aplikacije. Postoje 2 tipa korisnika: administrator (izvršni direktor firme) i radnik koji je zaposlen u administraciji.

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru.

Inicijalna verzija FURNTRADE aplikacije će biti namenjena firmi koja se bavi proizvodnjom nameštaja u ovom slučaju za firmu „Furntrade“ koja se nalazi u Novom Pazaru. Ukoliko se ukaže interesovanje moguće je proširiti primenu i na druge firme koje budu želele da koriste funkcije FURNTRADE aplikacije.

Aplikacija će korisiti MVC arhitekturu koja omogućava lako održavanje i dodavanje, ukoliko je potrebno, novih funkcija.

## Profili korisnika

**Administrator:**

Administrator – izvršni direktor firme je zadužen za kreniranje naloga zaposlenih kao i firmi sa kojima sarađuje.

Administrator će imati pristup svim funkcijama sistema.

**Radnik:**

Nalog radnika će imati osoba zaposlena u administraciji koja već ima potrebno znanje za rad sa računarom.

## Opis okruženja

Korisnici aplikacije pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

* Brže i kvalitetnije pružanje usluga;
* Savremen i moderan način rada;
* Unapređenje poslovanja firme;
* Pregled informacija o produdžbinama;
* Pregled informacija o proizvodima;
* Pregled informacija o firmama sa kojima firma posluje;
* Menjanje statusa narudžbine;
* Lako i brzo filtriranje podataka
* Ukoliko se jave neki novi zahtevi od strane potencijalnih korisnika, biće realizovani u najkraćem roku.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

# Opis proizvoda

U ovom odeljku je dat pogled na osnovne mogućnosti FURNTRADE aplikacije, kontekst u kome aplikacija treba da funkcioniše.

## Perspektiva proizvoda

FURNTRADE aplikacija će za kreiranje baze podataka koristiti PostgreSQL bazu podataka. Dijagram koji pokazuje kontekst sistema je dat na slici 6.1.1.

FURNTRADE aplikacija će biti zasnovana na web arhitekturi ilustrovanoj na slici 6.1.2.

**FURNTRADE korisnici:**

**-Administrator**

**-Radnik**

**DBMS**

**Slika 6.1.1. Kontekst sistema FURNTRADE**

**PC**

Web čitač

Web server

FURNTRADE

Web aplikacija

FURNTRADE

Baza podataka

**DBMS**

**Slika 6.1.2. Pregled sistema FURNTRADE**

## Pregled mogućnosti

Tabela prikazana u ovom odeljku identifikuje osnovne mogućnosti FURNTRADE aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o proizvodima. | Svi radnici će imati pristup proizvodima, gde će moći modifikuju proizvode ili dodaju nove |
| Centralizovana evidencija podataka o porudžbinama. | Kada se dodaju nove porudžbine novi podaci će biti vidljivi svim radnicima, ukoliko se napravi greška lako može biti uočena od drugog korisnika |
| Brzo i lako filtriranje podataka | Omogućava korisniku da brzo dođe do potrebnih informacija o porudžbini. |

## Pretpostavke i zavisnosti

FURNTRADE sistem, kao desktop aplikacija je zavistan od:

* Podrška Web servera za izabrani skripting jezik.
* Podrška skripting jezika za Linux i Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćena Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Ne postoje posebni zahtevi u pogledu licenciranja.

Kako FURNTRADE aplikacija nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka kao i licencu za rad u Java okruženju.

# Funkcionalni zahtevi

U ovom odeljku su definisane funkcionalnosti FURNTRADE aplikacije. Opisane funkcionalnosti predstavljaju osnovne mogućnosti aplikacije koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora se mora obezbediti prijavljivanje korišćenjem korisničkog imena i lozinke. Dok za nalog radnika potrebno je da administrator kreira nalog (korisničko ime i lozinku) gde nakon prijavljivanja ranik može da izmeni datu lozinku.

## Unos i brisanje podataka o radniku

Administrator je zadužen za unos i brisanje podataka o radnika odnosno o zaposlenim u administraciji.

## Unos,ažuriranje i brisanje podataka o porudžbinama

Radnik je zadužen za unos, ažuriranje i brisanje podataka o porudžbinama.

Ova funkcija će biti dostupna i administratoru.

## Unos, ažuriranje i brisanje firmi sa kojima postojeća firma sarađuje

Administrator je zadužen za unos, ažuriranje i brisanje podataka o firmama sa kojima data firma sarađuju, dok će radnici imati mogućnost samo pregledanja datih informacija.

## Filtriranje porudžbina po statusu

Oba tipa korisnika će imati mogućnost filtriranja podataka o porudžbinama po statusu u cilju što bržeg pronalaženja željenih informacijama.

## Pretraga porudžbina po ID-ju

Oba tipa korisnika će imati mogućnost pretrage porudžbina na osnivu njegovog ID-ja.

## Pretraga proizvoda po nazivu

Oba tipa korisnika će imati mogućnost pretrage proizvoda po nazivu proizvoda.

## Menjanje statusa porudžbine

U cilju što lakšeg praćenja porudžbine, korisnici web aplikacije će imati mogućnost da menjaju status porudžbine. Inicijalno po završetku kreiranja porudžbine njen status će biti „Waiting“, kada biva procesuiranja njen status ce biti „Processing“, kada kamioni budu poslati na isporuku biće „On the way“, a kada porudžbina bude dostavljena do kupca biće imaće status „Completed“. Ako je porudžbina otkazana imaće status „Canceled“.

\*Statusi mogu biti modifikovani u dogovoru sa firmom „Furntrade“.

## Uređivanje profila

Svi registrovani korisnici će moći da menjaju svoje lične podatke na nalogu stim što neće imati mogućnost da promene korisničko ime. Korisnici aplikacije moći će da menjaju svoje ime, prezime, mesto rada i email.

## Promena lozinke

Svaki korisnik će imati mogućnost da promeni svoju trenutnu lozinku uzimajući u obzir da radnici svoje podatke za logovanje dobijaju od administratora gde nije poželjno da iko zna njihovu lozinku kako ne bi došlo do zloupotrebe naloga. Kreirana lozinka mora imati mala i velika slova, brojeve i mora najmanje imati 8 karaktera.

# Ograničenja

Kao dopuna pretpostavki i zavisnosti definisanih u odeljku 6, FURNTRADE sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, baza podataka ), tako da neće zahtevati kupovinu dodatnog softvera.
* Potrebno je obezbediti opremu neophodnu za funkcionisanje sistema.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem;
* Unos, ažuriranje i brisanje radnika;
* Unos, ažuriranje i brisanje porudžbina;
* Unos, ažuriranje i brisanje firmi sa kojima postojeća firma sarađuje;
* Filtriranje podataka o porudžbinama;
* Menjanje statusa porudžbine;
* Mesečna statistika porudžbina;
* Uređivanje profila;
* Promena lozinke;

# Nefunkcionalni zahtevi

## Zahtevi u pogledu standardizacije

FURNTRADE sistem će biti realizovan korišćenjem Java i JavaScript okruženja, dok će kao DBMS koristiti PostgreSQL.

Korisnički interfejs Veb aplikacije mora da bude optimizovan za sledeće Veb čitače:

* Internet Explorer 6+
* Opera 8+
* FireFox (Mozilla)

## Sistemski zahtevi

Nema posebnih sistemskih zahteva.

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Aplikacija je strogo namenjena firmama kojima se bave proizvodnjom nameštaja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za FURNTRADE projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## Uputstvo za instalaciju i konfigurisanje

Uputstvo za instalaciju sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.